Document ID: 32005D0965

OTSUS nr 203,
26. mai 2005,
millega muudetakse 11. juuni 1998. aasta otsust nr 170, mis käsitleb nõukogu määruse (EMÜ) nr 574/72 artikli 94 lõikes 4 ja artikli 95 lõikes 4 ettenähtud nimekirjade koostamist
(EMPs ja EL/Šveitsi kokkuleppes kohaldatav tekst)
(2005/965/EÜ)
VÕÕRTÖÖTAJATE SOTSIAALKINDLUSTUSE HALDUSKOMISJON,
võttes arvesse nõukogu 14. juuni 1971. aasta määruse (EMÜ) nr 1408/71 (sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes) (1) artikli 81 punkti a, mille kohaselt halduskomisjoni ülesanne on tegeleda kõigi määrusest (EÜ) nr 1408/71 ja sellele järgnevatest määrustest tulenevate haldusküsimustega,
võttes arvesse eespool nimetatud määruse (EMÜ) nr 1408/71 artikli 36 lõiget 2,
võttes arvesse nõukogu määruse (EMÜ) nr 574/72 (2) artikli 17 lõikeid 1-4, artikli 29 lõikeid 1-3, artikli 30 lõikeid 1 ja 3, artikli 94 lõikeid 4 ja 5, artikli 95 lõikeid 4 ja 5 ning artikli 102 lõiget 2,
võttes arvesse otsust nr 170 (3), mida on muudetud otsusega nr 185, (4)
ning arvestades järgmist:
(1)
Euroopa ravikindlustuskaardi kasutuselevõtt tekitab raskusi määruse (EMÜ) nr 574/72 artikli 94 lõikes 4 ja artikli 95 lõikes 4 ettenähtud nimekirjade koostamisel vastavalt otsuses nr 170 sätestatud eeskirjadele, kuna selle kaardi kehtivusaeg võib tunduvalt ületada varasema vormi E 111 kehtivusaega.
(2)
Tagamaks, et töötaja pereliikmed või pensionisaaja ja/või tema pereliikmed võivad täiel määral kasutada neile määrusega (EMÜ) nr 1408/71 antud õigusi, kui nad asuvad elama muusse riiki kui pädev riik, tuleb vormidel E 106 ja E 112, Euroopa ravikindlustuskaardil ning vormil E 111 märgitud õiguste aegumise kuupäevade asemel automaatselt lähtuma hakata vormidel E 109 ja E 121 märgitud kuupäevadest.
(3)
Et välistada pädevalt asutuselt topeltmaksete (ühekordsed maksed ning tegelikud kulud) saamise võimalus, tuleks ette näha kord, mis takistab töötaja pereliikmetel, pensionisaajatel ja/või nende pereliikmetel, kes on asunud elama teise liikmesriiki, pärast ühekordsete maksete arvestuse alguskuupäeva edasi kasutada pädeva asutuse väljastatud ravikindlustuskaarti.
(4)
Samuti tuleks ette näha kord, millega välistatakse võimalus, et juhul kui töötaja pereliikmed või pensionisaaja ja/või tema pereliikmed asuvad elama pädevasse riiki või muusse riiki kui nende elukohariik, kasutavad nad edasi Euroopa ravikindlustuskaarti, mille on väljastanud elukohajärgne asutus pärast ühekordsete maksete arvestuse lõppkuupäeva,
ON VASTU VÕTNUD KÄESOLEVA OTSUSE:
Artikkel 1
Otsuse nr 170 artiklit 1 muudetakse järgmiselt:
a)
punkti I.2 alapunkt c jäetakse välja;
b)
punkti I.2 alapunkt d asendatakse järgmise tekstiga:
“kuupäev, mil elukohajärgne asutus saab kätte vormi E 109, juhul kui kõnealusele vormile ei ole märgitud alapunktis a ettenähtud kuupäeva, mil pädeva riigi õigusaktide kohaselt tekib õigus mitterahalistele hüvitistele, ega alapunktis b ettenähtud elukoha muutumise kuupäeva.”;
c)
lisatakse järgmine punkt I.2a:
“Elukohajärgne asutus teatab pädevale asutusele asjaomase isiku registreerimisest ja palub viimati nimetatud asutusel teatada meetmetest, mida tuleks kohaldada selleks, et isik ei jätkaks pädeva asutuse väljastatud Euroopa ravikindlustuskaardi kasutamist.
Elukohajärgne asutus teatab asjaomasele isikule, et alates tema registreerimisest selles asutuses kaotab pädeva asutuse väljaantud Euroopa ravikindlustuskaart kehtivuse. Vajaduse korral annab ta asjaomasele isikule välja uue Euroopa ravikindlustuskaardi.”;
d)
lisatakse järgmine punkt I.4a:
“Endine elukohajärgne asutus teatab pädevale asutusele ja/või uuele elukohajärgsele asutusele meetmetest, mida tuleks kohaldada selleks, et kindlustatud isik ei jätkaks tema väljastatud Euroopa ravikindlustuskaardi kasutamist pärast registreerimise kuupäeva.
Pädev asutus ja/või uus elukohajärgne asutus teatab asjaomasele isikule, et alates ühekordsete maksete arvestuse alguskuupäevast kaotab endise elukohajärgse asutuse väljastatud Euroopa ravikindlustuskaart kehtivuse. Vajaduse korral annab ta asjaomasele isikule välja uue Euroopa ravikindlustuskaardi”;
e)
punkti II.2 alapunkt c jäetakse välja;
f)
punkti II.2 alapunkt d asendatakse järgmise tekstiga:
“kuupäev, mil elukohajärgne asutus saab kätte vormi E 121, juhul kui kõnealusele vormile ei ole märgitud alapunktis a ettenähtud kuupäeva, mil pädeva riigi õigusaktide kohaselt tekib õigus mitterahalistele hüvitistele, ega alapunktis b ettenähtud elukoha muutumise kuupäeva.”;
g)
lisatakse järgmine punkt II.2a:
“Elukohajärgne asutus teatab pädevale asutusele asjaomase isiku registreerimisest ja palub viimati nimetatud asutusel teatada meetmetest, mida tuleks kohaldada selleks, et kindlustatud isik ei jätkaks pädeva asutuse väljastatud Euroopa ravikindlustuskaardi kasutamist.
Elukohajärgne asutus teatab asjaomasele isikule, et alates tema registreerimisest selles asutuses kaotab pädeva asutuse väljaantud Euroopa ravikindlustuskaart kehtivuse. Vajaduse korral annab ta asjaomasele isikule välja uue Euroopa ravikindlustuskaardi.”;
h)
lisatakse järgmine punkt II.4a:
“Endine elukohajärgne asutus teatab pädevale asutusele ja/või uuele elukohajärgsele asutusele meetmetest, mida tuleks kohaldada selleks, et kindlustatud isik ei jätkaks tema väljastatud Euroopa ravikindlustuskaardi kasutamist pärast registreerimise kuupäeva.
Pädev asutus ja/või elukohajärgne asutus teatab asjaomasele isikule, et alates ühekordsete maksete arvestuse alguskuupäevast kaotab endise elukohajärgse asutuse väljastatud Euroopa ravikindlustuskaart kehtivuse. Vajaduse korral annab ta asjaomasele isikule välja uue Euroopa ravikindlustuskaardi.”
Artikkel 2
Käesolev otsus avaldatakse Euroopa Liidu Teatajas.
Seda kohaldatakse alates 1. jaanuarist 2006.

Labels: 0
9